# Pere Solés Bahí

Pere Solés i Bahí (Girona, 1967) és un metge angiòleg, dramaturg, guionista i director de cinema català.
El seu interès dividit entre la dramatúrgia i el guió cinematogràfic l'ha portat a abordar els dos camps d'acció artística. Ha rebut, per tant, formació de part de les dues branques (Màster Internacional d'Escriptura per a Cinema i Televisió a la Universitat Autònoma de Barcelona, entre d'altres estudis) i ha produït nombroses obres (teatrals en un principi, cinematogràfiques més endavant). Actualment es dedica de forma gairebé exclusiva a l'audiovisual; treballa regularment en la direcció de curtmetratges, llargmetratges i documentals, i ha dirigit també un videoclip. Esbossem a continuació les obres estrenades els darrers 10 anys:

## Obres teatrals

* Les muralles de Jericó (2005) - Casa de Cultura, Girona
* Transicions (2005, monòleg) - Finalista del I Certamen de Monòlegs Teatrals de: la realitat supera la ficció?
* La filla de Sartre (2005) - Sala La Planeta, Girona
* Lleig (2006, monòleg) - Sala Beckett, Barcelona
* Virtual (2007) - Sala La Planeta, Girona - Finalista del Premi de Teatre Professional Novell de Foios
* IETI (2008) - Sala La Planeta, Girona. Publicada per Ed. RE & MA.
* La darrera partida (2011) - Sala La Planeta, Girona. Dins els Diàlegs a quatre bandes, produïts per Platadedrama.
* Pla vs Welles (2016) - El Canal, Salt. Dins el festival Girona a Cappella Festival.

## Obres cinematogràfiques
### Curtmetratges

* Anem per Parts (2007)
* Second (2007)
* Temps de masovers (2008, curt documental) - Finalista del Festival Internacional de Documentals Curt.doc
* Metamorfosi (2008)
* Hi ha vida intel·ligent en altres planetes? (2008) - Millor projecte de curtmetratge del Fons de Creació Audiovisual de Girona (2007), accèssit al Concurs de Guions 05-AGGI (2006)
* My generation (2008, curt documental)
* Fragile (2009) - Premi Digitalent del Diba Festival
* WC (2009)
* Max (2013) - Millor curtmetratge del Festival de Cinema de Girona
* La darrera partida (2015)

### Llargmetratges

* Darrere la porta (2015)
* Ara (2018)
* El cau (en producció, 2021)

### Documentals

* L'orchestre / l'orquestra (2010)
* Una pacá y dos pallá (2010)
* Intimitats germans Roca (2014) - Sense ficció, TVC
* Feliç mil aniversari! (2016) - Sense ficció, TVC
* A la caça (2017)
* La meva vida com una pel·lícula (2019) - Sense ficció, TVC
* Matusalem (2023)

### Videoclips

* Els teus cels, de Josep Thió (2008) - Música Global
A part dels premis mencionats, cal esmentar també que Pere Solés ha rebut nombroses concessions i ajudes públiques per a molts dels seus curtmetratges i documentals. És guanyador d'una beca de participació en el Laboratori d'Escriptura de Guions Cinematogràfics d'Oviedo (Oaxaca / Sundance) pel seu guió de llargmetratge Vedat Privat, projecte que també va ser escollit per l'Iberoamerican Films Crossing Borders (Festival de l'Havana, 2010).
Solés és creador i director artístic del Festival Emergent, que des de 2005 potencia la presència de les arts escèniques a les comarques gironines. També és co-creador del Girona A Cappella Festival, que dirigeix Pau Marquès. Cada maig (coincidint amb Temps de Flors) passen pels seus escenaris les millors propostes "a cappella".
A més a més, Pere Solés és soci de la productora de cinema i arts escèniques DDM Visual, SL i va ser membre de la Plataforma de Dramaturgs de les Comarques Gironines (Platadedrama) des de 2009 fins a 2016.

## Referències

* 1 2 Bagué, Gerard «PERE SOLÉS: “Els pacients m’expliquen històries que són la llavor de les pel·lícules que faig”». Ara, 30-10-2015 [Consulta: 15 juliol 2016].
* 1 2 Off Cartell, 8: Diàlegs a quatre bandes (2). Barcelona: Re&Ma, 2011.
* ↑ «Pere Solés - Producciones donde ha participado» (en castellà). Catalan Films & TV. [Consulta: 15 juliol 2016].
* ↑ «Presentació del curtmetratge Max». Museu del Cinema de Girona. [Consulta: 15 juliol 2016].
* ↑ «Emergent». Festival Emergent. [Consulta: 15 juliol 2016].
* ↑ «Girona A Cappella Festival». Girona A Cappella Festival. [Consulta: 15 juliol 2016].